Obsah
Oznam v súvislosti so šírením brucelózy u ošípaných, ktorá je prenosná na človeka
Miestny oznam
Obec Chrastince dôrazne upozorňuje občanov na dodržiavanie zákona č. 79/2015 Z.z. "O odpadoch" hlavne na § 115 ods. 1 písm. a) tým že niekto uloží protiprávnym konaním odpad na iné miesto než kam patrí, v zmysle citovaného zákona mu môže byť uložená pokuta do výšky 1.500 eur.
V prípade, že niekto spôsobí vlastníkovi pozemku uložením tohto odpadu škodu vyššiu než 266 eur dopustí sa trestného činu podľa zákona č. 300/2005 Z.z., Trestný zákon podľa § 300 až 302. V takomto prípade už nejde o priestupok riešený v správnom konaní, ale o trestný čin, ktorý bude odstúpený orgánom činným v Trestom konaní (polícií).
V súvislosti s vyššie uvedenými informáciami, dôrazne upozorňujeme občanov na zákaz protiprávneho umiestnenia odpadov kdekoľvek v katastri obce Chrastince.
Zvlášť upozorňujeme, že je prísny zákaz vynášania, komunálneho odpadu, konárov, alebo akéhokoľvek odpadu na územie bývalého družstva, lokality Chrastinských Viníc, alebo kdekoľvek inde v k. ú. obce CHRASTINCE.
Taktiež upozorňujeme občanov na dodržiavanie zákona 364/2004 Z. z. "Zákon o vodách", v prípade ak sa zistí vypúšťanie znečisťujúcich látok, alebo fekálií do podzemných vôd začne sa konanie voči takýmto znečisťovateľom v zmysle zákona 39/2013 Z. z."Zákon o kontrole znečisťovania životného prostredia a ďalšej platnej legislatívy SR.
Dôrazne upozorňujeme občanov, ktorí takýmto spôsobom znečisťujú spodné vody, aby od svojho konania upustili a zjednali nápravu ešte pred tým než sa voči nim začne konanie zo strany dotknutých orgánov.
OZNAM:
Obec Chrastince po ukončení núdzového stavu oznamuje občanom, že naďalej pretrváva mimoriadna situácia a platia aj opatrenia v súvislosti s "COVID 19", vzhľadom k priaznivejším okolnostiam v súvislosti so šírením "COVID 19" upravujú sa stránkové hodiny obecného úradu s účinnosťou od stredy 1.7.2020 až do odvolania nasledovne: v pracovných dňoch od 8:00 - 12.00 hod. a poobede 13:00 - 14.00 hod. V čase od 14.00 - 15.00 hod a v nevyhnutných prípadoch mimo tejto doby kontaktujte zamestnancov obecného úradu na nasledovných telefónnych číslach: 0905 258 480, 0907 612 583, 0918 505 146. Naďalej žiadame občanov, aby prichádzali na obecný úrad po jednom, po príchode dodržiavali bezpečnostné opatrenia tzn. mali tvár zakrytú ochranným rúškom prípadne šálom.
OZNAM
Súkromný podnikateľ zo Želiezoviec oznamuje občanom, že dovoz hydiny (brojlérových kačíc, kureniec, mládok, moriek, husí a husokačíc a kŕmnej zmesi) bude po telefonickom objednaní rozvážaný domov na adresu. Objednávky na telefónnom čísle: 0905 428 965.
OZNAM:
OZNAM:
Obec Chrastince vzhľadom na mimoriadnu situáciu obmedzuje stránkové hodiny obecného úradu s účinnosťou od pondelka 16.3.2020 až do odvolania, v pracovných dňoch od 8:00 hod. do 11:00 hod. V nevyhnutných prípadoch mimo tejto doby kontaktujte zamestnancov obecného úradu na nasledovných telefónnych číslach: 0905 258 480, 0907 612 583, 0918 505 146. Žiadame občanov, aby prichádzali na obecný úrad po jednom, len v nevyhnutných prípadoch, po príchode dodržiavali bezpečnostné opatrenia tzn. mali tvár zakrytú ochranným rúškom prípadne šálom. Ďalej žiadame občanov pokiaľ majú vedomosť o niekom, kto sa vrátil zo zahraničia a nedodržuje 14 dňovú karanténu resp., pohybuje sa voľne po obci, aby takúto skutočnosť ihneď nahlásiť na obecnom úrade a polícií na t.č. 158
Miestny oznam
Obec Chrastince v súvislosti so zamedzením šírenia koronavírusu Covid 19 zriadila krízový štáb obce.
KŠO na svojich zasadnutiach prijal opatrenia, ktoré sú záväzné pre všetkých občanov a osoby zdržiavajúce sa v územnom teritóriu obce. V rámci týchto opatrení upozorňuje obec hlavne seniorov nad 65 rokov, resp. osoby, ktoré z nejakého dôvodu alebo z dôvodu karantény sú obmedzené v pohybe, na nasledovné možnosti:
- Takáto osoba môže požiadať obec o zabezpečenie rúška na ochranu dýchacích ciest
- Takáto osoba môže požiadať obec raz do týždňa o zabezpečenie nákupu
- Takáto osoba môže požiadať obec aj o zabezpečenie iných úkonov, ktoré z dôvodu svojho obmedzenia nie je schopná sama vykonať
Je potrebné, aby tieto osoby napísali presný zoznam toho čo potrebujú, prejavili záujem o tieto služby a dali vedieť na obecný úrad.
Obecný úrad môžete kontaktovať telefonicky na t. č. 0474894105 alebo e-mailom na email@example.com, alebo po niekom odkázať.
Nákup tovaru sa bude realizovať raz týždenne za dopravu sa nič neplatí. Tovar ktorý si občan objedná je povinný prevziať a zaplatiť zaň.
Obec Chrastince upozorňuje občanov aj na telefónne linky, pomoci pre seniorov a ľudí, ktorí sú obmedzení opatreniami a potrebujú pomoc pri zabezpečení jedla, potravín alebo liekov.
Ide o linky zriadené v pôsobnosti obce Chrastince tel.: +421 47 48 94 105, mob: + 421 907 612 583 resp. + 421 918 505 146.
Vedúca pošty v Leseniciach oznamuje občanom, že na poštu môžu vstúpiť len v ochranných rúškach alebo zahalení šálom. Dôchodcovia na vyplácanie dôchodkov musia čakať doma v ochranných rúškach
SAD Zvolen, a.s. Oznamuje svojim klientom, že OD 14.03.2020 DO ODVOLANIA bude zrušené premávanie diaľkovej autobusovej linky BRATISLAVA - VEĽKÝ KRTÍŠ VEĽKÝ KRTÍŠ -BRATISLAVA PREŠOV - VEĽKÝ KRTÍŠ VEĽKÝ KRTÍŠ - PREŠOV
Ponuka na donášku potravín : Ponuka atlantis.pdf (1.62 MB)